cyanic-selkie/wikianc huggingface dataset:
Bever
Bestandsutviklingen
I løpet av 1900-tallet har beverbestanden tatt seg opp igjen, delvis gjennom vernetiltak og gjenutsetting på steder der den var utryddet, men selv den dag i dag er utbredelsen fragmentert. En studie fra 2014 viser dessuten at, populasjonen av eurasisk bever i dag har et signifikant lavere biologisk mangfold enn før flaskehalshendelsen som nesten førte til at arten ble utryddet. I 2012 ble bestanden av eurasisk bever anslått til over 1 million individer, hvorav 212 000 med hele sin opprinnelse etter dyr fra refugiet på Sørlandet og 114 000 fra dyr med delvis opprinnelse fra Sørlandet. Verdens naturvernunion ga per februar 2018 denne oversikten av beverens utbredelse:
Norden
– I Sverige og Finland ble den utryddet rundt 1870.
– I Norge ble arten aldri helt utryddet, i det noen få individer overlevde i et refugium på Sørlandet.
Norsk eksport
Bever ble fredet første gang i Norge i 1845, i skogene til Næs Jernverk (som da het Jacob Aall & Søn) i Tvedestrand, så i hele Norge fra 1898. I 1918 hadde den norske bestanden av bever tatt seg opp til omkring 7 000 individer. På det mest kritiske var det trolig kun 60–100 individer igjen. Per 2015 har imidlertid den norske bestanden av bever økt til mer enn 70 000 individer. Med utgangspunkt i den lille overlevende bestanden på Sørlandet ble beveren senere også gjeninnført rundt om i Norge og til Sverige og Finland, og senere også til andre land i Europa.
Det var de to sørlendingene Peder Martinius Jensen og Sigvald Salvesen fra Åmli i Agder som var hovedmennene bak eksporten av sørlandsbever i mellomkrigsårene, senere også Harald Jensen, som var sønn av førstnevnte Jensen. De to opererte nærmest som konkurrenter og delte eksporten mellom seg. Jensen eksporterte bever for gjeninnføring i naturen, mens Salvesen eksporterte til zoologiske hager og dyreparker med mer. I årene 1922–1939 ble i så måte 80 sørlandsbevere gjeninnført ved 19 ulike destinasjoner i Sverige. I tillegg kom etter hvert også naturlig migrering over riksgrensen. I etterkrigsårene var fangstmannen Aslak Harstveit sentral i eksporten av norsk bever. Han samarbeidet blant annet med Harald Jensen. Harstveit og Jensen utplasserte det første beverparet i Sørreisa i 1953, og Harstveit drev på fram til og med 1970-årene.
De britiske øyer
Beveren ble trolig funksjonelt utryddet alt på 1500-tallet, kanskje som følge av hattemoten. Den 29. mai 2009 ble 11 bevere reintrodusert til Mid-Argyll i Skottland. Det foreligger også planer om utsetting andre steder på øyene, blant annet i Devon.
Frankrike
De cirka 30 gjenlevende beverne langs Rhône ble fredet i 1909, og i 1929 ble det opprettet et reservat for å beskytte bestanden bedre. Fra 1959 av er det satt ut bevere flere steder over hele landet, og bestanden er i dag på cirka 5 000 dyr.
Benelux
I Nederland ble det i 1988 satt ut 95 bevere fra Elben.
Tyskland
På begynnelsen av 1900-tallet var det cirka 200 bevere igjen ved Elben. Etter jaktforbud i 1910 økte bestanden, og i 1930-årene ble det også satt ut bevere andre steder i landet. Andre verdenskrig reduserte bestanden dramatisk, men etter krigen har den tatt seg opp igjen. Fra 1966 er det satt ut bevere en rekke steder, og den tyske bestanden er i dag på 13 000–15 000 individer. Dette inkluderer også Rhône-dyr, som er naturlig innvandret fra Frankrike.
Russland, Belarus og Ukraina
I 1917 var det i det daværende russiske keiserdømmet cirka 800–900 bevere igjen, fordelt på fire ulike steder (to i den europeiske delen og to i den asiatiske). I 1922 ble den totalfredet. Med utgangspunkt i denne bestanden ble det i Sovjettiden satt ut bevere en rekke ulike steder.
Beverjakt
Det er lange tradisjoner for beverjakt i hele beverens utbredelseområde. Etter at den nesten ble utryddet har det imidlertid vært mange begrensninger på grunn av fredning. I Norge har bestanden tatt seg opp igjen og beverjakt er igjen tillatt i perioden 1. oktober–30. april, i de kommuner som åpner for jakt på arten.
Phil Jackson (bokser)
Phil Jackson (født 11. mai 1964 i Miami i Florida) er en profesjonell amerikansk tungvektsbokser. Han er kjent for sine møter med Razor Ruddock, Vladimir Klitsjko og som tittelutfordrer mot Lennox Lewis i 1994.
Som amatør representerte han som reserve USA under Sommer-OL 1988 i Seoul i Sør-Korea.
Jackson ble profesjonell bokser samme år og vant 25 strake seire, hvorav 24 på knockout. Han var fryktet og ubeseiret da han gikk på sitt første tap mot canadieren Razor Ruddock. Jackson ble knocket i gulvet i 3 og 4 runde, men bet seg fast. Han trakk seg efter å ha fått mye juling efter 7. runde. Kritikerne mente efter kampen at han ikke hadde hjertet med seg for sporten og at det var en uverdig utgang på en kamp der seier ville gitt store muligheter.
Jackson fikk imidlertid summet seg og vant 5 strake seire på knockout mot middelmådige boksere.
Tittelkamp Jackson vs Lewis
I 1994 fikk han noe overraskende tittelkamp mot briten Lennox Lewis. Lewis var storfavoritt i det som var hans 3. tittelforsvar av WBC-tittelen. Lewis dominerte fra start i Atlantic City, og knocket Jackson i gulvet allerede efter ett minutt. Jackson fikk imidlertid summet seg og tok mye juling gjennom de neste rundene.
Helt frem til 6. runde så det ut til å dreie seg om tid før Lewis ville vinne, men akkurat da landet Jackson en venstre hook og fulgte opp med gode kombinasoner. Lewis var imidlertid aldri skikkelig skadet og innhentet seg i 7. runde. I 8. runde falt avgjørelsen og kampen ble stoppet av dommeren da Jackson var nede for 3. gang.
Karrieren videre
Jackson tapte siden mange kamper. han tapte blant annet mot kjente boksere som Vladimir Klitsjko, Brian Nielsen,Larry Donald og Chris Byrd før han overraskende slo landsmannen Alex Stewart på poeng i 1998. Samme år la han hanskene på hyllen etter å ha blitt slått ut efter 23 sekunder mot ukjente Dominick Guinn. Jackson avsluttet karrieren med 44 seire og 13 tap.
Stephan He Chunming
Stephan He Chunming (født i 1895, død 12. november 1986) var katolsk biskop av bispedømmet Kaifeng i provinsen Henan i Folkerepublikken Kina fra 1962 til 1986.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 24. januar 1962 i Nantangkatedralen i Beijing med erkebiskop Ignatius Pi Shushi som hovedkonsekrator.
Episkopalgenealogi
Hans episkopalgenealogi var:
Johannes Moe
Johannes Moe (født 24. april 1926 i Modalen) er en norsk bygningsingeniør. Moe er professor emeritus i skipsbygging, og dr. techn. fra Norges tekniske høgskole (NTH) i Trondheim. Han har hatt en rekke sentrale verv innen utdanning, forskning, teknologiutvikling og samfunnsliv. Moe ble valgt til rektor ved NTH i 1972 og var deretter SINTEF-direktør i perioden 1976–1989. Han fikk også mange viktige nasjonale verv. Blant annet var han president for Norges Tekniske Vitenskapsakademi i perioden 1993–1998. Moe er kommandør av St. Olavs Orden. Moe har publisert sine erindringer fra et langt liv i boken På tidens skanser.
Oppvekst og utdanning
Moe vokste opp i Modalen i Hordaland og studerte på femtitallet ved NTH, hvor han ble sivilingeniør.
Vitenskapelig karriere
Deretter fulgte forskningsopphold i USA og i 1962 utnevnelse til professor i skipsbygging ved samme institusjon.
Svømming under Sommer-OL 2008 – 4 × 200 meter fri stafett menn
Øvelsen 4 x 200 meter fri stafett herrer ved Sommer-OL 2008 fant sted 12. og 13. august i Beijing nasjonale vannsportsenter.
Oversikt
Alle tider er China Standard Time (UTC+8)
Ny verdensrekord
I finalen ble det satt ny verdensrekord, som da også ble ny olympisk rekord:
Xing’an (Guilin)
Xing'an (kinesisk: 兴安县; pinyin:  Xīng'ān Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Guilin.
Befolkningen var på 369,772 innbyggere i 1999.
Lingkanalen (Líng Qú) ble anlagt i fylket under Qin-dynastiet. Den er en kanal på 32 kilometer som sammenknytter elvene Xiang He (som renner videre nordover til Yangzijiang) og Lijiang (som lenger nede forener seg med Perlefloden). Kanalen forbinder dermed to av Kinas tre store elvesystemer.
Administrative enheter
Fylket består av seks storkommuner og fire kommuner:
Storkommuner: Xing'an 兴安镇, Xiangli 湘漓镇, Jieshou 界首镇, Gaoshang 高尚镇, Yanguan 严关镇, Rongjiang 溶江镇
Kommuner: Mochuan 漠川乡, Baishi 白石乡, Cuijia 崔家乡, Huajiang for yaofolket 华江瑶族乡
Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Slaget ved Verdun
Slaget ved Verdun var et slag under første verdenskrig, et av de største slagene noensinne utkjempet. Kampen stod mellom franske og tyske tropper, litt utenfor byen Verdun i Frankrike ved den tyske grensen. Både i Tyskland og Frankrike er slaget ved Verdun blitt stående som symbol på krigens redsler, tilsvarende som slaget ved Somme er for britene og de deltakende land fra Det britiske samveldet.
Bakgrunn
Verdun, som ligger i departementet Meuse i Lorraine og ved elven Meuse, har gjennom historien spilt en viktig strategisk rolle for forsvarerne av Frankrike. Allerede hunerkongen Attila gjennomførte her et mislykket angrep mot Vestromerriket i første halvdel av 400-tallet. Senere delte traktaten i Verdun i 843 Karl den stores rike og gjorde byen til en del av Tysk-romerske riket. Ved freden i Westfalen i 1648 ble området fransk og omfattende franske forsvarslinjer her spilte en viktig rolle i den franske forsvarslinjen under den fransk-prøyssiske krig i 1870. Etter det franske tapet i denne krigen, sikret derfor Tyskland områdene ikke langt fra byen. Verdun var for tyskerne et viktig sted for framrykning mot Paris over slettene i Champagne. For Frankrike hadde byen stor historisk og psykologisk verdi, og den var et bolverk mot tyskernes framstøt mot Paris.
I 1914 sto imidlertid de franske befestningene mot det tyske presset, selv etter en intens beskytning blant annet av den tyske kanonen Tjukke Bertha. Etter dette ble området nordøst for byen en del av den stillestående, men krevende skyttergravskrigen.
Ved inngangen til 1916 hersket det en viss optimisme på den allierte siden, om at deres bedre tilgang på ressurser skulle gi utslag også i felt. Store offensiver ble derfor planlagt gjennomført i juni 1916, både på vestfronten, østfronten og i Italia, som hadde gått inn i krigen i 23. mai 1915.
Den tyske strategien
Tyskerne kom den allierte planleggingen i forkjøpet ved å åpne en offensiv ved Verdun. Etter at den tyske Schlieffenplanen med en rask inntakelse av Paris hadde slått feil, trodde fortsatt den tyske generalstabsjefen Erich von Falkenhayn krigen kunne vinnes ved å påføre franskmennene store nok tap, og han ville derfor angripe et punkt som franskmennene ikke ville gi opp. Verdun var et slik område, på bakgrunn av byens viktige strategiske betydning som innfallsport til Paris og den store symbolverdien dette området hadde for franskmennene. Samtidig ville tyskerne sikre seg initiativet i kampene.
Det tyske planen var derfor at en stor, langvarig artillerioffensiv her ville binde opp så store franske styrker at tyskerne kunne ta initiativet på de andre frontavsnittene. Tyskerne hadde vesentlig bedre artilleri enn franskmennene, og den tyske ammunisjonsproduksjonen var høyere. Etter at skyttergravene ble etablert hadde 3/4 av soldatene som ble drept i kamp ved fronten dødd av granatnedslag fra artilleri. von Falkenhayn mente at et sterkt tysk press mot Verdun ville føre til at franskmennene ville «blø ihjel», eller «Weißbluten des Gegners» (La motstanderen blø til de blir hvite) i en utmattelseskrig. I tillegg så Falkenhayn at området favoriserte angriperne. Falkehayn beregnet at fiendens tap ville være fem døde per to døde tyske soldater. Verduns plassering gjorde den isolert fra tre kanter, og alle forsyninger til de franske styrkene måtte inn samme vei. De franske kommunikasjonene hadde bare en eneste vei, og tyskerne hadde på sin side jernbane bare 20 km unna. I en krig, hvor logistikken er avgjørende, ville Verdun bli en dødsfelle for franskmennene.
Slaget
Tyskerne hadde planlagt at angrepet skulle iverksettes 12. februar, men en snøstorm gjorde at dette måtte utsettes. Men 21. februar ble kampene innledet under ledelse av kronprins Wilhelm med et ni timers langt tysk bombardement rettet mot de franske stillingene og byen Verdun. Mellom en og to millioner granater ble skutt mot en front på bare 40 km. Det første, innledende skuddet var fra en 380-millimeter Krupp-kanon som traff katedralen i Verdun, 32 km unna.
INXS
INXS er et australsk rockeband dannet 1977 av Michael Hutchence, Andrew Farriss, Garry Beers og Kirk Pengilly.
Little Norway (Wisconsin)
Little Norway er en turistattraksjon og et friluftsmuseum som omfatter et norsk bondesamfunn i Blue Mounds, Wisconsin. Little Norway består av en fullt restaurert bondegård fra midten av 1800-tallet og en stavkirke. Little Norway stod oppført i det amerikanske register over historiske steder‚ National Register of Historic Places.
Slaget ved Verdun
Slaget
Deretter rykket infanteriet fram kl 16.00 med 140 000 mann, og tok i bruk flammekastere for første gang. Den tyske framrykkingen gikk langsomt, men den sentrale franske stillingen Douaumont-fortet var bemannet av ikke mer enn et femtitalls reservister og falt 25. februar etter et overrumplende tysk angrep. De tyske styrkene var aldri ment å kunne ta Verdun, og var ikke mange nok til å utnytte framgangen de hadde i begynnelsen. De framrykkende tyske styrkene mistet etter hvert støtten fra artilleriet, da den gjørmete bakken gjorde det umulig for tyskerne å la det tunge materiellet bli med i framrykkingen. De kom også innenfor skytefeltet til det franske artilleriet. Dette gjorde at den tyske framrykkingen ble mer og mer kostbar med økende antall falne. Da landsbyen Douaumont falt 2. mars, var praktisk talt fire tyske regimenter utslettet.
INXS
Bandet ble populære med albumet Kick og etter den første hitlåten Need You Tonight, skal Hutchence ha fått problemer med rikdom, kvinner og rusmidler.
Little Norway (Wisconsin)
Historie
Little Norway oppstod da Osten Olson Haugen, en innvandrer fra Telemark slo seg ned på en 40 acres farm på 1850-tallet. Haugen bygget hovedhuset og flere andre bygninger fra tømmer som han hugget på farmen. Haugens familie dyrket på stedet frem til 1920.
INXS
Til slutt fikk den talentfulle artisten store problemer både i privatlivet og profesjonelt. Han forelsket seg i og ble sammen med Bob Geldofs kone, Paula Yates, men endte plutselig sitt eget liv 37 år gammel på et hotellrom i Sydney i 1997. Michael Hutchence ble funnet på Ritz Carlton Hotel i Sydney. Naken, hengende i sitt eget lærbelte fra et dørhåndtak på hotellrommet. Han hadde blåmerker i ansiktet, og den ene hånden var brukket. Sengetøy var spredd utover hele hotellrommet, sammen med legemiddlet Prozac som foreskrives mot depresjon.
Slaget ved Verdun
Slaget
Tyskerne gikk da over til å angripe langs flankene, men dette oppholdet gjorde at franskmennene fikk anledning til å forbedre forsyningssituasjonen. Transporter gikk kontinuerlig, dag og natt, langs den eneste veien inn, senere fikk denne veien navnet La Voie Sacrée («Den hellige veien»). Den franske tilbaketrekningen fortsatte til 1. mai, da den franske øverstkommanderende, Philippe Pétain, som primært ønsket å skjerme sine soldater mest mulig mot utslettelsen, ble erstattet av den mer offensive Robert Nivelle.
Little Norway (Wisconsin)
Historie
Tidlig på 1930-tallet kom en forretningsmann fra Chicago, Isak Dahle som etter en tur til «Gamlelandet» var blitt inspirert av den gamle norske byggeskikken og sine barndomsminner fra Wisconsin. Han ble så betatt av stedet at han kjøpte farmen og gav den navnet Little Norway
Slaget ved Verdun
Slaget
Først da de allierte åpnet slaget ved Somme 1. juli, ble det tyske presset mot Verdun redusert, da særlig artilleri ble forflyttet dit. 26. august ble Falkenhayn erstattet som sjef for generalstaben av Paul von Hindenburg. General Nivelle iverksatte en offensiv 21. oktober og gjenerobret Douaumont-fortet tre dager senere. 2. november gjenerobret de også Vaux-fortet, som tyskerne hadde erobret 2. juni under fryktelige kamper.
Little Norway (Wisconsin)
Historie
Den mest kjente attraksjon i Little Norway var Norway Building som var den norske paviljongen på Chicagos 1893 World's Columbian Exposition. Bygget er en kopi av en stavkirke fra 1200-tallet, tegnet av arkitekten Waldemar Hansteen. Den ble bygget ved Strandheim Brug på Orkanger, demontert og fraktet til Chicago. Etter at utstillingen var over ble bygningen flyttet, først til Lake Geneva, Wisconsin (hvor også Osebergskipet fra utstillingen ble flyttet). Den ble kjøpt av Isak Dahle i 1935 og flyttet hit.
Slaget ved Verdun
Slaget
Den siste franske offensiven, 11. desember presset tyskerne tilbake til mer eller mindre sine tidligere stillinger.
Denny Kalyalya
Dr. Denny Kalyalya (født 1. august 1957 i Monze i Nord-Rhodesia) er en zambisk økonom, som siden september 2021 har vært sentralbanksjef for Zambias bank (Bank of Zambia). Han var også sentralbanksjef fra februar 2015 til august 2020.
Slaget ved Verdun
Betydning
Slaget har blitt stående som symbol på den vettløse sløsingen med menneskeliv som ofte forbindes med første verdenskrig.
Little Norway (Wisconsin)
Tilbake til Norge
I 2016 ble kirken kjøpt tilbake. Den ble demontert og skal gjenreises i Orkanger hvor den ble bygget.
Denny Kalyalya
Utdanning og yrkeskarriere
Kalyalya har en Bachelor of Arts (BA) i samfunnsøkonomi fra Universitetet i Zambia (1980), og han har mastergrad (MA) i samfunnsøkonomi fra Universitetet i Zambia (1983) og fra University of Massachusetts i Amherst (1989). I tillegg har han en doktorgrad (Ph.D) i samfunnsøkonomi fra University of Massachusetts fra 1993.
Little Norway (Wisconsin)
Litteratur
Little Norway, 1992 Les i fulltekst på nett
Slaget ved Verdun
Betydning
Men slaget ved Verdun ble et symbol på fransk motstandsvilje og -evne. Forsvarernes offervilje ble en inspirasjonskilde for franskmennene i de videre kampene. De fryktelige tapene hadde imidlertid svekket soldatenes tiltro til hærledelsen, og slaget ble en av flere faktorer som førte til utbredt mytteri i den franske hæren året etter.
Museet for andre verdenskrig
Museet for andre verdenskrig (polsk:Muzeum II Wojny Światowej) er et museum i Gdańsk, Polen som er viet til andre verdenskrig. Museet ble åpnet den 23. mars 2017. Kwadrat arkitekt-team vant arkitektkonkurranse for byggingen av museet.
Denny Kalyalya
Utdanning og yrkeskarriere
Han begynte å arbeide som foreleser innen samfunnsøkonomi ved Universitetet i Zambia i 1983, og var foreleser fram til 1995. Han var assisterende dekanus (Assistant Dean) innen humaniora og samfunnsvitenskap i 1994-95, og var leder for samfunnsøkonomisk avdeling i 1995. I 1996 begynte han å jobbe for sentralbanken, som rådgiver, og var sentralbankens spesialutsending i IMF i 1997-98, innen penge- og valutaspørsmål og afrikaspørsmål.
Museet for andre verdenskrig
2.verdenskrig startet i Gdansk, og Polen var et av de land der ødeleggelsene var størst og der befolkningen led mest. De tyske tilintetgjørelsesleirene lå i stor grad på polsk jord. Utstillingen er 5000 kvadratmeter stor. 14 meter under bakken vises den tragiske historien om krigen, dens røtter og konsekvenser, ugjerningsmenn og ofre, helter og vanlige folk. Utstillingen skal gi lærdom vi aldri må glemme.
Denny Kalyalya
Utdanning og yrkeskarriere
Fra 1998 til 2002 var han direktør i samfunnsøkonomiavdelingen (Economics Department), der han bl.a. jobbet opp imot IMF og Verdensbanken, Zambias regjering, Parisklubben og gruveselskapene Konkola Copper Mines og Anglo American. Han har hatt en rekke ulike stillinger i sentralbanken, bl.a. i perioder fungerende sentralbanksjef, og fra 2002 til 2010 var han visesentralbanksjef. Han jobbet for Verdensbanken fra desember 2010, bl.a. i Committee on Development Effectiveness (CODE), og ble Executive Director i november 2012, som den første zambeseren med en så høy stilling i Verdensbanken noen sinne.
Museet for andre verdenskrig
Utstillingen er oppdelt i tre deler, "Veien mot krig", "Krigens terror" og "Krigens lange skygger". Utstillingen viser Polens krigshistorie og plasserer den i en bredere europeisk og internasjonal kontekst. En del av utstillingsarealene skal brukes til temporære utstillinger.
Målsettingen er at museet ikke bare skal fokusere på sine samlinger, men også være et senter i Gdansk for utdanning, kultur og historisk forskning.
MS «Fisterfjord» (1921)
MS «Fisterfjord» var i perioden 1921-1970 en lokalrutebåt tilhørende AS Jøsenfjord Rutelag, Stavanger og gikk hele sin tid i selskapets lokalruter i Ryfylke.
Axel Teichmann
Axel Teichmann (født 14. juli 1979) er en tysk langrennstrener og tidligere langrennsløper.
Han fikk sitt internasjonale gjennombrudd som 19-åring, da han ble juniorverdensmester på 10 km klassisk. I sesongen 2004/05 gikk han til topps i verdenscupen.
I 2018 begynte han som teknisk og fysisk trener for de tyske langrennslandslagene.
John Xia Xueqian
John Xia Xueqian (død i 1978) var katolsk biskop av bispedømmet Shaozhou i provinsen Guangdong i Folkerepublikken Kina.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 24. januar 1962 i Shanghai med erkebiskop Ignatius Pi Shushi som hovedkonsekrator.
Episkopalgenealogi
Hans episkopalgenealogi var:
Filosofiåret 1476
Filosofiåret 1476 er en oversikt over hendelser, utgivelser og personer med tilknytning til filosofi i 1476.
Amstel Gold Race 1972
Amstel Gold Race 1972 var den 7. utgaven av det årlige landeveisrittet "Amstel Gold Race", avholdt søndag 26. mars 1972 i den nederlandske provinsen Limburg. Rittet var 237 kilometer langt, med start i Heerlen og målgang i Meerssen. Det var totalt 97 ryttere som deltok, og 29 som fullførte rittet.
Irlands tolv apostler
Irlands tolv apostler er en gruppe irske helgener som ifølge legenden fikk sin opplæring hos St. Finnian av Clonard. Flere av dem levde før Finnians tid, og flere fikk sin opplæring andre steder, men det de har til felles er at de var fremtredende misjonærer og klostergrunnleggere.
A Momentary Lapse of Reason
A Momentary Lapse of Reason er et album utgitt av Pink Floyd i 1987. Dette er det første Pink Floyd-albumet som ble utgitt etter at Roger Waters forlot bandet, og forberedelsene til innspillingen var i stor grad preget av det.
Bakgrunn
Etter at The Final Cut ble utgitt i 1983 – det eneste Pink Floyd-albumet som Richard Wright ikke medvirker på, var stemningen meget dårlig internt i bandet. Istedenfor å legge ut på en ny turné, valgte de å jobbe med soloprosjekter de neste par årene. Da Roger Waters etter uenighet med plateselskapet EMI og Pink Floyd-manager Steve O'Rourke ga beskjed om at han sluttet i bandet, regnet de fleste med at det var slutten for Pink Floyd ettersom Waters hadde skrevet det meste av materialet på de foregående albumene.
Mange, inkludert Roger Waters, ble derfor svært overrasket da David Gilmour og Nick Mason i 1986 bestemte seg for å gå i gang med et nytt albumprosjekt som Pink Floyd. Waters gikk til sak mot Gilmour og Mason fordi han hevdet at han hadde rettighetene til bandnavnet, men da juristene hans forsto at så lenge Waters selv hadde forlatt Pink Floyd, ville han ikke ha en sjanse i retten, ble det istedenfor inngått et forlik som ga Gilmour og Mason retten til å fortsette å bruke Pink Floyd-navnet.
Innspillingen
Gilmour og Mason hadde problemer med å komme i gang med innspillingen av det nye albumet, spesielt var tekstene et problem fordi Waters hadde stått for alle tekstene i bandet siden The Dark Side of the Moon fra 1973.
Etter å ha forsøkt et samarbeid med flere tekstforfattere om å finne et konsept, fant etter hvert Gilmour og medprodusent Bob Ezrin ut at konseptet likegodt kunne være den musikalske atmosfæren, som tekstene. Platen starter med at en hører noen som ror på «Signs of Life», og det som går igjen i flere av tekstene på albumet er referansene til vann, elv og natur. Albumomslaget, som er laget av Storm Thorgerson, viser 800 sykehussenger på elven Devon. Ezrin var opptatt av et moderne lydbilde og foreslo under innspillingen å bruke rapping på albumet, men Gilmour avviste idéen og mente det ville vært «forferdelig» å bruke rapping på en Pink Floyd-plate.
Nick Mason hadde åpenbart ikke øvd så mye på trommer som ønskelig i forkant av albumet, og ble erstattet av studiomusikere på flere spor. Derimot høres hans stemmen hans på noen av låtene på albumet, blant annet åpningssporet og på «Learning to Fly» der opptaket av Masons første flytur er med.
Richard Wright, som hadde blitt tvunget vekk fra bandet av Roger Waters i 1981, kom tilbake i Pink Floyd i løpet av innspillingene, men han ble foreløpig ikke gjeninnsatt som fast medlem av bandet og preget ikke A Momentary Lapse of Reason nevneverdig, med unntak av albumets siste spor, «Sorrow», der både Wrights koring og hans måte å spille tangenter på er lett gjenkjennelig. Det meste av ansvaret for albumet lå på David Gilmour, og mange hevder at akkurat som The Final Cut på mange måter var et Roger Waters-soloalbum, er A Momentary Lapse of Reason et David Gilmour-soloalbum.
I så måte var Gilmour fornøyd med at A Momentary Lapse of Reason solgte bedre enn forgjengeren, mye takket være den tre år lange turnéen som fulgte. «Learning to Fly» ble en brukbar radiohit, og er fremdeles blant de Pink Floyd-låtene som spilles mest på radio, i likhet med «On the Turning Away» fra samme album. «Sorrow» har på Pink Floyds seneste turneer utviklet seg til å bli en stor konsert-favoritt. Albumet fikk nokså variable kritikker da det kom ut, fra de som mente at det var det beste Pink Floyd hadde gjort på en stund, til de som anså at savnet av Roger Waters' poengterte tekster ble for stort.
Remikset utgave
I 2019 ble det utgitt en remikset og «oppdatert» utgave av albumet som en del av samleboksen The Later Years 1987-2019. På denne utgaven er det blant annet lagt på ekstra keyboardspor fra Richard Wright og nyinnspilte trommespor av Nick Mason for å få en «bedre kreativ balanse» mellom de tre bandmedlemmene, ettersom albumet har blitt kritisert for å være for dominert av gitarist David Gilmour. Den nye utgaven, som i likhet med originalutgaven ble produsert av David Gilmour og Bob Ezrin, ble også utgitt som et enkeltstående album 29. oktober 2021.
Einar Øverenget
Einar Øverenget (født 1964) er en norsk filosof og foredragsholder som hovedsakelig har arbeidet med spørsmål knyttet til etikk. Han har utgitt flere bøker innen sitt fagområde. Han er ansatt som professor ved Handelshøgskolen Innlandet.
Øverenget har vært opptatt av å gjøre filosofien tilgjengelig for alle og bidratt som fast "husfilosof" i radioprogram som Nitimen og TV-program som God Morgen Norge. Han har også vært fast spaltist i Dagbladet Magasinet.
Han har utgitt flere bøker, deriblant Hannah Arendt (2001), Eksistens (2003), Å bli sin egen venn (2004), Lykkens filosofi (2006), Livets Øyeblikk (2007), Hemmeligheter (2009) og Gnist - liv, valg og vilje (2017).
I 2012 var han en av de sakkyndige vitnene i rettssaken mot Anders Behring Breivik.
Tsar Bomba
Tsar Bomba (russisk: Царь-бомба, «Tsar-bomben») er kallenavnet på hydrogenbomben RDS-220 (dekknavn Vanja) — det største og kraftigste kjernefysiske våpen som noensinne er detonert. Bomben ble utviklet av Sovjetunionen, og var opprinnelig designet til en sprengkraft på 100 megatonn TNT (420 petajoule); dette ble imidlertid redusert til halvparten for å begrense mengden radioaktivt nedfall.
Detonasjonen ble utført den 30. oktober 1961 kl. 11:32 (Moskvatid) over Mitjusjikhabukta atomprøvefelt (Felt C: Sukhoi Nos), nord for polarsirkelen på den russiske øya Novaja Semlja i Nordishavet.
Andre navn
Kallenavnet «Big Ivan» verserte også.
Beskrivelse
Bomben ble sluppet fra en høyde på 10,5 kilometer, og var designet for å detonere 4 kilometer over jordoverflaten (4,2 kilometer over havflaten) ved hjelp av barometriske sensorer.
Lysglimtet var synlig i en radius av 2 000 kilometer. Ildkulen utviklet seg til å bli 8 km bred i løpet av få sekunder og var så intens at mennesker i en radius av 100 kilometer på bakkenivå kunne fått 3. grads forbrenninger. I en radius av 1 000 kilometer gjorde trykkbølgen skader på vegetasjon og bygninger. Soppskyen steg 64 km til værs.
Det er 900 km fra sprengningsstedet til Vardø. Også Hopen, Murmansk og Dikson ville vært skadet. Lysglimtet ble sett i Vardø, men det ble ikke registrert skader der.
Bomben veide 27 tonn og var 8 meter lang og 2 meter bred.
Selv om bomben sprengte i relativt stor høyde, utløste eksplosjonen også flere former for seismiske bølger med en styrke på 5,8. P-bølger ble målt til og med på jordklodens motsatte side fra testområdet. Dette betyr at dette var den kraftigste geoaktivitet noensinne utløst av menneskelig aktivitet (2016).
Cleveland
Cleveland er en by i delstaten Ohio i Amerikas forente stater. Byen ligger i det nordøstre Ohio, ved Eriesjøen. Cleveland er administrasjonssentrum i Cuyahoga County og Ohios nest største by med 478 403 innbyggere (2000).
Historie
Cleveland ble grunnlagt i 1796 ved Cuyahoga-elvens utløp etter at en gruppe nybyggere under ledelse av Moses Cleaveland kjøpte landet av urbefolkningen. Etter at Ohioelven ble forbundet med Eriesjøen med en kanal i 1832 begynte Cleveland å vokse da den ble et knutepunkt for trafikken mellom De store sjøer og Mississippielven.
Ohio ble etterhvert sentrum for en betydelig kull- og stålindustri. John D. Rockefeller bygde opp formuen sin i Cleveland, og i 1920 var byen vokst til USAs femte største by.
Etter andre verdenskrig fulgte en periode med velstand for Cleveland. På 1960-tallet begynte imidlertid industrien å få problemer, og mange flyttet ut av byen til forstedene. Det kom også til raseopptøyer i Cleveland, i 1966 og 1968.
I 1978 greide ikke byen å betjene lånene sine og ble med det den første store amerikanske byen siden depresjonen som gikk konkurs.
Politikk
Det demokratiske parti har alltid stått sterkt i Cleveland, og byens to representanter i Representantenes hus er begge demokrater. John Kerry fikk flertallet av stemmene i byen under presidentvalget i 2004.
Frank G. Jackson er borgermester i byen (2006). Borgermesteren har stor makt og kan i meget stor grad handle uten å legge saker frem for bystyret. Cleveland var den første større byen i USA som hadde en svart borgermester, Carl B. Stokes (1968–1971).
Næringsliv
På 2000-tallet har Cleveland satset tungt på høyteknologi som forskning på brenselceller og bioteknologi. Byens mange universiteter er en viktig brikke i dette miljøet. Offentlige myndigheter har satset mye på å bygge ut en moderne infrastruktur for telekom for å tiltrekke seg nye selskaper i høyteknologiske bransjer.
Kultur
Cleveland har tre profesjonelle toppidrettslag. Cleveland Indians spiller i Major League Baseball, Cleveland Browns spiller i National Football League og Cleveland Cavaliers spiller i National Basketball Association.
Cleveland Orchestra er et symfoniorkester som holder til i Cleveland. Det er regnet som et av de fem store symfoniorkestrene i USA.
En viktig turistattraksjon i Cleveland er Rock and Roll Hall of Fame. Et annet viktig museum i byen er Cleveland Museum of Art.
Peder Nielsen Leuch
Peder Nielsen Leuch (opprinnelig Peder Nielsen, født ca. 1636, død 15. mars 1693) var en norsk kjøpmann og rådmann i Christiania.
Slekt
Peder Nielsen var sønn av lavettmaker på Akershus Niels Pedersen (død 1675). Sammen med sin bror Morten Leuch (d.e.) tok han navnet Leuch etter stemorens første ektemann (se Leuch).
Leuch var gift to ganger, første gang med Anne Mortensdatter, enke etter kjøpmann Peder Madssøn Kinck, og andre gang med Alhed Johansdatter Kreftig, datter av Bærums Verks eier Johan Krefting. Han etterlot seg to sønner, Morten og Niels, samt tre døtre. Den eldste datteren, Karen, ble gift med James Collett, stamfar til slekten Collett i Norge. Den andre datteren, Kirsten, ble gift med kjøpmann og rådmann Christen Griis.
Liv
Peder Nielsen Leuch nevnes første gang på begynnelsen av 1660-tallet som kjøpmann i Christiania. Peder skal først ha vært skreddersvenn og deretter omvandrende trelastarbeider, men endte som en av Christianias mest ansette og velstående trelasthandlere. I 1687 ble han utnevnt til rådmann, og omtrent samtidig ble han medlem av en kongelig kommisjon som skulle avgi en betenkning om skogdriften i det sønnenfjelske Norge. Kommisjonens forslag resulterte i skogreskriptet av 6. september 1688 og den kongelige resolusjonen av samme år om sagbruksprivilegier.
Gjennom sitt første ekteskapet kom Leuch i besittelse av Bogstad gård samt 27 andre gårder og skogområder i Aker og Bærum, blant andre Ullern, Grini og Øvre Bestum med Vækerø. Han utvidet senere besittelsene ved innkjøp av andre gårder i samme strøk. Dermed la han grunnlaget for et stort eiendomskompleks på begge sider av Lysakerelva og Bogstadvannet.
Ingvar Brohaug
Ingvar Brohaug (født 5. juni 1969) fra Alvdal i Hedmark ble skytterkonge under Landsskytterstevnet på Evje i 1999. Sammen med Tor-Erik Fossli i 1998 og Ola Tore Dokken i 2004 har Brohaug rekorden på 25-skudden på Landsskytterstevnet med 249 poeng. Sivilt er Brohaug ingeniør og jobber i Nord-Østerdal Kraftlag.
Meksikansk mesterskap i landeveissykling 2020
Meksikansk mesterskap i landeveissykling 2020 ble arrangert 6. september 2020.
Rittet for menn var 160 km, og rittet for kvinner
Warriors of the World
Warriors of the World er det niende studioalbumet til det amerikanske Heavy Metal bandet Manowar. Det kom ut i 2002. Albumet inneholder flere coverlåter, «Nessun Dorma» og «An American Trilogy», mest kjent fra Elvis Presleys versjon.
Erik Lam
Erik Lam eller Erik III av Danmark (født ca. 1120, død 27. august 1146) var konge av Danmark fra 1137 til 1146. Han var sønn av høvdingen Håkon Jyde eller Håkon Nordmann og kong Erik Eiegods datter Ragnhild Eriksdatter, samt at han var nevø av sin forgjenger Erik Emune.
Ved Erik Emunes død var hans sønn, Svein Grathe, mindreårig. Det samme var Magnus den sterkes sønn, Knut. Og endelig var Knud Lavards sønn Valdemar kun seks år. Disse tre arvingene ble senere kjent som Svein, Knut og Valdemar som delte landet mellom seg. Erik Lam var således det eneste kongsemne som var i myndig alder.
Erik Lam hadde stått ved Erik Emunes side under slaget ved Fodevig, og det har også blitt hevdet at det var ham som slo Magnus den sterke i hjel. Saxo Grammaticus forteller at den jyske stormannen Sorte Plov og hans kampanjer, som i 1137 slo Erik Emune i hjel på Urnehoved Ting i Sønderjylland, forsøkte å få Valdemar utlevert og således tvinge igjennom en form for arvefølge, men hans mor Ingeborg sa nei. Erik Lam ble valgt da det ikke fantes andre kongsemner som var gamle nok eller befant seg i Danmark.
Det lyktes Erik å få til et godt samarbeid med kirken som han skjenket rike gaver og privilegier. For eksempel fikk munkene ved Skt. Peders Kloster i Næstved enerett på torghandel i tillegg til at munkene ved Skt. Knuds Kloster i Odense fikk store pengegaver. Kong Erik sørget for å få Danmark styrt ved embetsmenn plassert rundt om i riket. Men i 1139 begynte problemene å melde seg. Olav Haraldsson, Harald Kesjas eneste overlevende sønn, og som i begynnelsen var mindreåring, gjorde opprør fra sin maktbase i Skåne. Det lyktes Olav å bli gjort til konge av landene i Skåne, og fordrev erkebiskop Assers etterfølger Eskil. Olav herjet på Sjælland og Erik tok kampen opp, men først i 1143 lyktes det Erik Lam å få bukt med Olav, som ble drept i slaget ved Glumstrup (Glumstorp) i nærheten av Helsingborg i Skåne.
I 1146 fikk Erik Lam en alvorlig febersykdom og som den eneste konge i Danmarks historie abdiserte han frivillig og uten ytre press. Han endte sitt liv i Skt. Knuds Kloster i Odense hvor han døde samme år.
Erik Lam var gift med Luitgard eller Lutgard av Salzwedel, datter av markgreve Rudolf av Salzwedel, og i henhold til Saxo ektet han «den bremiske erkebiskop Hartvigs søster, som ganske vist var en høybåren kvinne, men som mer utmerket seg ved fornem slekt enn ved sin kyskhet». De fikk ingen barn, men han etterlot seg en frillesønn ved navn Magnus som senere ble en av Valdemar den stores motstandere.
Erik var den første danske konge som synes å ha vært meget påvirket av tysk kultur. Han tilbrakte den mest av sine unge år blant tyske riddere. Også hans hustru var tysk. Danmark synes å ha vært et stabilt og samlet land i løpet av hans kongedømme. De samtidige kildene synes å sette ham høyt, men samme kildene er uenig om hans personlighet. Han blir stundom portrettert som en passiv og ubesluttsom konge, andre ganger som en ivrig og modig kriger. Det var ikke hans sykdom som var årsaken til hans tilnavn, Lam, som kan tolkes som veik og svak, men som en senere skribent, Sven Aggesen, på 1180-tallet skriver: det var en «honningmild blidhed i hans væsen».
Lucanus hermani
Utbredelse
Arten er utbredt i det sørlige Kina (Fujian, Sichuan, Guangdong, Hainan).
Min (navn)
Min (tradisjonell kinesisk: 閔, forenklet kinesisk: 闵, pinyin: Mǐn, Wade-Giles: Min) er et kinesisk slektsnavn.
Det nevnes som 132de navni Baijiaxing. I 2008 var det regnet som det 193. mest brukte etternavn i Kina, delt av 520.000 personer.
På andre kinesiske språk enn mandarin uttales det:
Navnet finnes også i nabolandene Korea og Vietnam, som:
Opprinnelse
Ifølge den klassiske historiekommentaren Zuozhuan, forfattet innen år 389 f.Kr., gikk en del personer med slektsnavnet Ji (姬) over til slektsnavnet Min.
Områder hvorfra de eldste registreringer Min forefinnes:
Storsaivis (innsjø)
Innsjøen inndeles i en større nordlig del, og en mindre sydlig del, og er avdelt av en odde, hvor man finner tettstedet Storsaivis. Midt i innsjøen ligger øya Storholmen.
Storsaivis dreneres gjennom en liten bekk rett øst for Järpudden. Bekken går til nabovannet i nord, Lillsaivis. Sjøens nordvestbredde tangeres av Länsväg BD 813.
Yongfu
Yongfu er kanskje best kjent for sin produksjon av luohan guo (Siraitia grosvenorii). Andre jordbruksprodukter fra fylket er mangostan, honning, villdruer, silkeormer, ris, sopper, kastanjer og gule bambusskudd.
Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Norsk Skyttertidende
Norsk Skyttertidende (NST) er et norsk tidsskrift som kommer med åtte utgaver i året og er Det frivillige skyttervesens offisielle organ. I år 2007 er bladet i sin 122. årgang. Bladet trykker fagstoff om rifleskyting, resultater fra stevner, stevneannonser og ellers alt som har med DFS-skyting å gjøre. Opplaget er på 10 000 eksemplarer, og redaktør er Tom-Vegard Feltstykket.
Filosofiåret 1479
Filosofiåret 1479 er en oversikt over hendelser, utgivelser og personer med tilknytning til filosofi i 1479.
Guanyang
Guanyang (kinesisk: 灌阳县; pinyin:  Guànyáng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Guilin.
Befolkningen var på 270,293 innbyggere i 1999.
Figurteater i Finland
Tidligere utdanningstilbud
Ved Åbo yrkeshögskola i byen Åbo var det et utdanningsprogram for figurteater (dockteater) og sirkusfag. I 2010 ble det klart at dette programmet ville bli nedlagt. Det skjedde etter forhandlinger mellom det finske Utdannings- och kulturministeriet (UKM) og Åbo yrkeshögskola, som førte til at skolen måtte innskrenke det totale antallet studieplasser som skolen tilbød. Utdanningen i figurteater hadde vært en fireårig utdannelse, og den eneste utdannelsen av sitt slag i hele Finland.
Nytt studium fra 2019
I 2017 ble det klart at en ny kombinert musikk- og figurteaterlinje skulle starte opp i Åbo. Etableringen av et nytt fireårig utdanningsløp fra og med våren 2019 er et samarbeid mellom kunstakademiet (Konstakademin) ved Åbo yrkeshögskola og Yrkeshögskolan Novia. Målgruppen for det nye studiet er aktive skuespillere, musikalartister, figurspillere, dansere og skuespillere som har særlig erfaring med fysisk teater.
Nettverket 'Aura of Puppets'
En rekke av de profesjonelle figurteaterkunstnerne i Finland har gått sammen i nettverket Aura of Puppets (AofP). Per 2018 teller nettverket 47 medlemmer. De fleste av dem har tilknytning til figurteatermiljøet i Åbo, som i hjemlandet er kjent som «Finlands dukketeaterhovedstad» (finsk: «nukketeatteripääkaupungin»). AofP ble da også etablert i Åbo. AofP produserer egne figurteateroppsetninger, for både barn og voksne, og fremholder selv at kunstnerne i Åbo er særlig kjent for sine figurteaterforestillinger myntet på et voksent publikum. I tillegg arrangerer nettverket kurs, workshops og seminarer om figurteater, for både profesjonelle utøvere og amatører. Dessuten tilbyr AofP foredrag, kurs og seminarer for andre målgrupper, som for eksempel bedrifter, institusjoner og private.
Hovedkontor i Vanda
Den verdensomspennende organisasjonen Union Internationale de la Marionnette (UNIMA) har også en avdeling i Finland. I 2015 flyttet den finlandske UNIMA-avdelingen sitt hovedkontor til Kulttuurikeskus Vernissaan (Kultursenteret Vernissa), som ligger i bydelen Dickursby i byen Vanda.
Tidsskriftet 'Nukketeatteri'
Tidsskriftet til UNIMA Finland heter «Nukketeatteri» (norsk: «Dukketeater») og gis ut to ganger i året. Organisasjonen mottar tidsskriftsstøtte fra det finske Undervisnings- og kulturministeriet.
Den finske dukketeaterdagen
UNIMA Finland feirer den finske dukketeaterdagen den 11. februar hvert år.
Suobbatträsket
Suobbatträsket, også kjent som Suppatsjaure, er en innsjø sør i Gällivare kommune i Lappland, Sverige. Innsjøen ligger 282 meter over havet. Ved innsjøens nordside ligger Suobbat, et bebyggelse med færre enn 25 innbyggere. Dreneringen av innsjøen går gjennom Vitåbäcken, som i sin tur renner ut i Vitån i landskapet Norrbotten.
Grus (avis)
Grus var en gratis kulturavis for og av ungdom. Avisa kom, fra starten i 2005, ut i Tromsø og hadde et opplag på mellom 5000 og 13000. Den ble lagt ned i 2009.
Avisa ble distribuert i ei rekke nordnorske byer, men med hovedvekt på Troms og Finnmark. Ansvarlig redaktør var per 1. april 2009 Daniel Andersson. Grus Medieproduksjon ga ut avisa.
ST «Borgenes»
Skipet ble bygd av Collingwood Shipyards Ltd. i Ontario, Canada og sjøsatt 30. april 1942 som HMCS «Cailiff» i oppdrag av den britiske marine, det var utført som eskortefartøy og var utrustet for vern mot ubåter. 17. september ble den lånt til den kanadiske marine og ble stasjonert ved Halifax, New Foundland. 17. juni 1945 ble den gitt tilbake den britiske marine og lagt i opplag ved Milford Haven.
I 1946 ble skipet kjøpt av rederiet O. Wirum i Kristiansund og ble ombygd til sidetråler ved Storvik mekaniske verksted AS i Kristiansund og fikk navnet «Borgenes». Frem til 1963 ble den brukt til fiske i Nord-Atlanteren og i Barentshavet for å levere saltet fisk til klippfiskproduksjon i Kristiansund.
1963 ble skipet solgt til Findus i Hammerfest for å levere ferskfisk der, i 1972 ble den tatt ut av bruk på grunn av mangel på kvalifisert dampmaskinpersonale.
I 2004 ble «Borgenes» erklært verneverdig av riksantikvaren. «Borgenes» ble slept til Stokksund i oktober 2012 for opphugging.
Probstia
Probstia er en slekt av billene i delgruppen (underfamilien) sandjegere i familiegruppen løpebiller.
Utseende
Middelsstore (ca. 10 millimeter), slanke og langbeinte, skinnende metallisk fargede sandjegere, dekkvingene med lyse flekker. Fasettøynene er store og utstående, mandiblene er gjerne brungule, nokså kraftige med skarpe tenner. Pronotum er tønneformet, innsnevret foran og bak. Dekkvingene er jevnbrede, beina er lange og tynne.
Utbredelse
Slekten er utbredt i Sørøst-Asia (Hong Kong, Laos, Vietnam).
Baskerlands parlament
Baskerlands parlament (baskisk: Eusko Legebiltzarra, spansk: Parlamento Vasco) er den lovgivende forsamlingen i Baskerland og den valgte forsamlingen Baskerlands regjering utgår av.
Parlamentet møtes i den baskiske hovedstaden Vitoria, skjønt parlamentets første sammentredelse skjedde i Gernika, baskernes hellige by, 31. mars 1980.
Parlamentet består av 75 representanter fra de tre provinsene i den autonome regionen Baskerland. Hver provins (Álava, Gipuzkoa og Bizkaia) velger samme antall representanter, til tross for ulike befolkningstall.
Dolba hyloeus
Dolba hyloeus er en sommerfugl som tilhører familien svermere (Sphingidae). Den lever i Nord-Amerika.
Utseende
En forholdsvis liten svermer (vingespenn 50 – 68 mm), brun med varierende innslag av hvitt. Antennene ser hvite ut ovenfra. Hodet og brystet er brune med hvit kant, bakkroppen gråbrun med små, hvite flekker. Forvingen er brun med to mer eller mindre tydelige, brede, hvite tverrbånd, også med et par hvite flekker langs ytterkanten. Bakvingen er mørkebrun med et hvitt tverrbånd og to lyse flekker ved roten. Larven er grønn med lyse skråstriper på sidene.
Levevis
Larvene går på ulike arter av kristtorn (Ilex), også på pawpaw (Asimina triloba) og på porsarten Comptonia peregrina. De voksne svermerne besøker gjerne blomster.
Mawa Sesay
Mawa Sesay (født 15. april 2005) er en norsk fotballspiller som spiller for Vålerenga.
Hun signerte for Vålerenga i august 2022. Hun debuterte i Toppserien borte mot Stabæk, 18. september 2022.
Sesay har landskamper for J16, J17 og J19-landslaget til Norge. I 2022 spilte hun U17-EM for Norge.
L’easy
L’easy A/S er et dansk selskap som har sin virksomhet innen salg og utleie av forbrukervarer, hovedsakelig hvitevarer, TV-/DVD-/hjemmekino-anlegg, digitalkameraer, PC-er og mobiltelefoner via egne telefonsentre. Selskapet ble startet i Odense i 1985 av Niels Thorborg. Først hadde virksomheten navnet VaskRent, men i 1992 byttet selskapet navn til L'easy. Fra starten var det to danske butikkjeder (TeleRent og D:E:R) som drev salg på vegne av L'easy.
L'easy-konsernet omsetter idag omtrent 1,5 milliarder danske kroner og har cirka 600 ansatte. Selskapet startet virksomhet i Sverige i 1998 og i Nederland i 2006. Virksomheten i Norge startet i 2001. I 2006 kjøpte L'easy Thorn-selskapene i Norge og Sverige.
Ifølge en undersøkelse på DinSide.no i 2003, er PC-produktene i L'Easy høyst middelmådige. Undersøkelsen viste også at årlig rente for å lånefinansiere en pc, i stedet for å kjøpe, kom opp i 20–25 prosent.
Moj lutsjsij drug, general Vasilij, syn Iosifa
Moj lutsjsij drug, general Vasilij, syn Iosifa (originaltittel: Мой лучший друг генерал Василий, сын Иосифа) er en sovjetisk film fra 1991, regissert av Viktor Sadovskij.